Vaclovas Blėdis
Vaclovas Blėdis (27. mai 1920 Kubiliūnai – 8. september 1999 Panevėžys) oli leedu näitleja ja teatrilavastaja. Aastatel 1937–1940 õppis ta Kaunases kunstikoolis keraamikat. Alates 1940. aastast oli Vaclovas Blėdis Panevėžysi Draamateatri näitleja, alates 1946. aastast ka lavastaja. 1956–1959 oli ta Panevėžysi Draamateatri peanäitejuht. Alates 1959. aastast mängis Vaclovas Blėdis ka filmides. 1968. aastal valminud Tallinnfilmi filmis "Hullumeelsus" mängis ta Inimese nr. 1 rolli.